Ons loer in by Desiré Gardner | SARIE
Dis 'n prentjie wat nie heeltemal pas by die rebelse Carmen in die kykNET-sepie Suidooster nie. Maar vir Desiré Gardner, haar alter ego? Perfek.
Robin, haar poplap in pienk in haar arms, en die vierjarige James wat skamerig vir die kamera glimlag.
"Sy's soet, soos enige baba op vier maande maar," vertel Desiré.
"Toe James haar ouderdom was, het ek gedink: 'Nou wat is so moeilik aan 'n baba hê? Tot hy mensie begin word het … Ek probeer nog maar my en haar roetine regkry. En James s'n ook. Dis 'n groot uitdaging om albei die aandag te gee wat albei voel hulle toekom."
Maar James is doodverlief op sy sussie.
"Ek moet keer of hy soen haar op! Hy sal troos: Toemaar Robin, Boeta is hierso. Klaar beskermend teenoor haar. Sy gaan hom vir seker nog baie irriteer! Wag tot sy sy speelgoed begin vat …"